Pravieniškių pataisos namai-atviroji kolonija

Pravieniškių pataisos namai-atviroji kolonija – pataisos namai-atviroji kolonija, veikianti Pravieniškių II kaime, Kaišiadorių raj., 7 km į šiaurę nuo Rumšiškių, į šiaurę nuo geležinkelio Vilnius-Kaunas. Įstaiga pavaldi Kalėjimų departamentui, įkurta 2011 m. apjungus veikusius tris atskirus Pravieniškių pataisos namus.

 Veikla 

Pravieniškių pataisos namai-atviroji kolonija vykdo kardomąsias priemones – suėmimą, arešto bausmę ir laisvės atėmimo bausmes asmenims, kuriems bausmės paskirtos atlikti kalėjime, pataisos namuose arba atvirojoje kolonijoje, rengia nuteistuosius integracijai į visuomenę. 

Vidutinis sąrašinis nuteistųjų laisvės atėmimu skaičius (2018 m.): 
 1–ajame sektoriuje: 595
 2–ajame sektoriuje: 1035
 3–ajame sektoriuje: 477
 Viso: 2107

 Istorija 

Tarpukaryje veikė Priverčiamųjų darbų koncentracijos stovykla, kurioje buvo laikomi administracine tvarka nubausti žmonės. 1941 m. birželio 26 d., po II pasaulinio karo pradžios ir vokiečiams puolant, nuo Kauno traukiantis sovietų daliniams Pravieniškių lageryje įvykdyta kalinių naikinimo akcija. Ji skyrėsi masiškumu, nes buvo žudomi visi be išimties Pravieniškių lagerio kaliniai ir netgi jų prižiūrėtojai su šeimomis. Birželio 29 d. lagerio teritorijoje buvo palaidoti 182 nužudytųjų palaikai.http://genocid.lt/centras/lt/1377/a/

II pasaulinio karo metais stovyklą perėmė nacių okupacinė valdžia, čia kalinusi sovietinius aktyvistus, partizanus bei jų rėmėjus. Taip pat buvo nemažai piliečių atvežta iš Vakarų Europos šalių. Pokario laikotarpiu Pravieniškių priverčiamųjų darbų stovykla perorganizuota į pataisos darbų koloniją.

Pravieniškių pataisos namai-atviroji kolonija įsteigti 2011 m. vasario 1 d., sujungus prieš tai Pravieniškėse veikusius 1-uosius, 2-uosius ir 3-iuosius pataisos namus. Šie teritoriniai padaliniai vadinti valdybomis, vėliau pervadinti sektoriais.

2016 m. 2-ajame sektoriuje atidarytas Priklausomybes turinčių įkalintų asmenų reabilitacijos centras.

2017 m. apgyvendinti pirmieji nuteistieji naujai įsteigtuose Pusiaukelės namuose prie 1-ojo sektoriaus (buvusiame 1-ųjų pataisos namų administraciniame pastate).

2018 m. baigti rekonstruoti 3-iojo sektoriaus gyvenamieji bendrabučiai. Juose įrengtos kamerų tipo patalpos. Naujos techninės ir inžinerinės perimetro apsaugos priemonės pakeitė fizinę ginkluotą apsaugą stebėjimo bokšteliuose, pradėtos vykdyti dinaminės priežiūros funkcijos. 3-iajam sektoriui priskirti Pusiaukelės namai, Atviroji kolonija ir už pataisos namų ribų gyvenantys nuteistieji, turintys teisę vykti be sargybos ar palydos.

 Struktūra 
 I sektorius 

Buvę Pravieniškių 1-ieji pataisos namai atidaryti 1973 m., kai tuo metu čia pradėjo veikti Gydymo darbo profilaktoriumas Nr. 2. Šio profilaktoriumo administracinis pastatas iškilo 1975 m. Anksčiau šios įstaigos administracija buvo įsikūrusi pirmojo kontrolės praleidimo punkto patalpose.

 II sektorius 

Buvę 2-ieji pataisos namai-atviroji kolonija yra seniausia įkalinimo įstaiga Pravieniškėse, pradėjusi veiklą 1944 m., be to, didžiausia savo plotu. Tuomet buvo vadinama Pataisos darbų kolonija Nr. 2. Joje kalėjo iki 1000 žmonių, kurie buvo užimti durpių gavyboje ir medžio apdirbime. 2004 m. sudarytos atvirosios kolonijos sąlygos, čia perkelti nuteistieji iš tuometinės Kybartų atvirosios kolonijos. Tais pačiais metais į 2-uosius pataisos namus iš Lukiškių tardymo izoliatoriaus-kalėjimo perkelti pirmieji 4 asmenys, nuteisti bausme iki gyvos galvos. Buvo įrengtas atskiras sektorius kalėti nuteistiesiems iki gyvos galvos. Iš 2019 m. uždarytų Lukiškių į Pravieniškių pataisos namus buvo perkelta didžioji dalis iš 92 Lukiškėse kalėjusių nuteistųjų iki gyvos galvos.Iš Lukiškių kalėjimo iškelti paskutiniai nuteistieji. 15min.lt

 III sektorius 

Buvę 3-ieji pataisos namai pastatyti 1968 m. Pradžioje tai buvo Pataisos darbų kolonijos Nr. 2 padalinys, o nuo 1993 m. tapo savarankiška įstaiga. Buvo skirta laikyti vyrams, nuteistiems pirmą kartą laisvės atėmimo bausme. Nuteistieji bausmę atliko bendrojo režimo sąlygomis. Nuo 2003 m. liepos mėn. pradėta vykdyti iki tol Lietuvoje dar nebuvusi kriminalinių bausmių rūšis – arešto bausmė.

1992–2011 m. 3 pataisos namams vadovavo Skirmantas Agurkis.https://www.vrk.lt/statiniai/puslapiai/rinkimai/440_lt/Kandidatai/Kandidatas80564/Kandidato80564Anketa.html

 Vadovai 
 Virginijus Ceslevičius – 2011-2017 m.https://www.15min.lt/naujiena/aktualu/lietuva/pravieniskiu-ikalinimo-istaigai-vadovaus-naujas-direktorius-56-183272https://www.15min.lt/naujiena/aktualu/lietuva/pravieniskiu-pataisos-namu-vadovas-nesupranta-kodel-yra-nusalintas-56-878408
 l.e.p. Česlovas Jocius – 2017–2019 m.http://www.kaldep.lt/lt/pravienpn-ak/naujienos-pravienpn-ak/paskirtas-laikinas-pravieniskiu-rutt.html 
 Dainius Sušinskas – nuo 2019 m.http://www.kaldep.lt/lt/pravienpn-ak/naujienos-pravienpn-ak/paskirtas-pravieniskiu-pataisos-6537.html 
 l.e.p. Gintautas Šarauskas – nuo 2021 m. gegužės mėn.https://www.lrt.lt/naujienos/lietuvoje/2/1409825/po-nuteistuju-pabegimo-laikinai-nusalinama-pravieniskiu-pataisos-namu-vadovybe-bus-atliekamas-auditas

 Šaltiniai 

 Nuorodos 

 Kalėjimų departamento informacija 

Kategorija:Pravieniškės
Kategorija:Lietuvos kalėjimai